SAWAD ขยายสัญญา “ชับบ์” ถึงปี 68 หนุนลูกค้าเลือกซื้อประกันตรงใจ
“SAWAD-ชับบ์” ร่วมลงนามขยายสัญญาความร่วมมือทางธุรกิจ ไปถึงปี 2568 หวังให้ลูกค้าสามารถเลือกซื้อผลิตภัณฑ์ประกันภัยที่มอบความคุ้มครองตรงกับความต้องการ และได้รับบริการที่ดีจากชับบ์อย่างต่อเนื่อง

23 พ.ย. 2564

นางสาวธิดา แก้วบุตตา ผู้อำนวยการฝ่ายกลยุทธ์องค์กร บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD และนายแอนดรูว์ นิสเบ็ท ประธานเจ้าหน้าที่บริหาร บริษัท ชับบ์สามัคคีประกันภัย จำกัด (มหาชน) ร่วมลงนามขยายสัญญาความร่วมมือทางธุรกิจ ไปถึงปี 2568 เพื่อให้ลูกค้าศรีสวัสดิ์ เงินสดทันใจที่มีอยู่ 5,000 สาขาทั่วประเทศ สามารถเลือกซื้อผลิตภัณฑ์ประกันภัยที่มอบความคุ้มครองตรงกับความต้องการ และลูกค้ายังจะได้รับการบริการที่ดีจากชับบ์อย่างต่อเนื่อง โดยมีผู้บริหารระดับสูงจากศรีสวัสดิ์และชับบ์สามัคคีประกันภัย เข้าร่วมงาน ณ โรงแรมคาร์ลตัน กรุงเทพฯ สุขุมวิท